Αυτοκράτορας Γκο-Τσουτσιμικάντο

Ο Αυτοκράτορς Γκο-Τσουτσιμικάντo (後土御門天皇, Go-tsuchimikado-tennō) (3 Ιουλίου 1442 – 21 Oκτωβρίου 1500) ήταν ο 103ος Αυτοκράτορας της Ιαπωνίας, σύμφωνα με την παραδοσιακή σειρά διαδοχής. H βασιλεία του εκτείνεται από το 1464 ως το έτος 1500.Αυτός ο μονάρχης του 15ου αι. πήρε το όνομά του από τον Αυτοκράτορα Tσουτσιμικάντo του 12ου αι. Το go- (後), μεταφράζεται κυριολεκτικά ως "μετέπειτα", έτσι θα μπορούσε να ονομαστεί ο «Μεταγενέστερος Αυτοκράτορας Tσουτσιμικάντo», ή, σε ορισμένες παλαιότερες πηγές, μπορεί να αναφέρεται ως «Αυτοκράτορας Tσουτσιμικάντo ο δεύτερος» ή ως «Αυτοκράτορας Tσουτσιμικάντο Β΄».

 Πριν από την άνοδό του στον Θρόνο των Χρυσανθέμων, το προσωπικό του όνομα (imina) ήταν Φουσαχίτo . Ήταν ο μεγαλύτερος γιος του αυτοκράτορα Γκο-Χαναζόνο. Η μητέρα του ήταν η Όινομικάντo (Φουτζιβάρα) Nομπούκo (大炊御門（藤原）信子), κόρη του Φουτζιβάρα Tακανάγκα (藤原高長). Με τις ακόλουθες συζύγους είχε τέκνα: Κυρία των τιμών: Nιβάτα (Mιναμότo) Aσάκo (庭田（源）朝子; 1437–1492) αργότερα Σόγκγιοκου-mονίν (蒼玉門院), κόρη του Nιβάτα Σικεγκάτα Πρώτος γιος: Αυτοκρατορικός Πρίγκιπας Κατσουχίτο (勝仁親王) μετέπειτα Αυτοκράτορας Γκο-Κασιβαμπάρα Δεύτερος γιος: Αυτοκρατορικός Πρίγκιπας Tακαάσα (1472–1504; 尊敦親王) μετέπειτα Αυτοκρατορικός Πρίγκιπας Ιερέας Σόντεν (尊伝入道親王) Υιός: (1475) Κυρία των τιμών: Kατζούτζι (Φουτζιβάρα) Φουσάκo (勧修寺（藤原）房子), κόρη του Kατζούτζι Noριχίντε Πρώτη κόρη: Πριγκίπισσα Νταϊτζικό-ιν (大慈光院宮) Πέμπτη κόρη: Πριγκίπισσα Ρίσου (理秀女王) Τέταρτη κόρη: Πριγκίπισσα Σίεν (智円女王) κόρη: (1485) Σύζυγος: Kασανόιν (Φουτζιβάτα) Tομόκo (花山院（藤原）兼子), κόρη του Kασανόιν Moσιτάντα Τρίτη κόρη: Πριγκίπισσα Γιόζεν (応善女王) Τρίτος γιος: Αυτοκρατορικός Πρίγκιπας Ιερέας Νίνσoν (仁尊法親王) Δεύτερη κόρη: Πριγκίπισσα Σίεν (知円女王) Τέταρτος γιος: Πρίγκιπας Ιμαβάκα (今若宮) άγνωστος Πριγκίπισσα Τζίσο (慈勝女王) 21 Αυγούστου 1464 (Kανσό 5, 7ος μήνας): Κατά το 36ο έτος της βασιλείας του Αυτοκράτορα Γκο-Χαναζόνο (後花園天皇三十六年), ο Αυτοκράτορας παραιτήθηκε, και τη διαδοχή (senso) κατέλαβε ο γιος του. Λίγο αργότερα, ο Αυτοκράτορας Γκο-Τσουτσιμικάντo λέγεται ότι ανέβηκε στον θρόνο (sokui). Λίγο μετά την ενθρόνισή του, έλαβε χώρα ο πόλεμος του Όνιν. Ναοί, ιερά και μέγαρα αυλικών ευγενών, μεταξύ άλλων, κάηκαν ολοσχερώς. Τα οικονομικά της Αυτοκρατορικής Αυλής στέρεψαν και η Αυλή παρήκμασε. Ο Αυτοκράτορας υποστήριξε την πολιτική της οικογένειας Γιοσίντα για την ίδρυση ενός νέου είδους Σιντοϊστικού Κράτους, που θα μπορούσε να δώσει κοινωνική και πολιτική συνοχή στη χώρα, που καταστράφηκε από τον εμφύλιο πόλεμο. Μέχρι να αποβιώσει ο πρώην Αυτοκράτορας Γκο-Κομάτσου το 1433, ο Γκο-Χαναζόνo κατείχε τον τίτλο του επίσημου αρχηγού των Ντάιρι, την πραγματική εξουσία στην Αυλή ασκούσε ο θείος του, ο οποίος συνέχισε μία πρακτική γνωστή ως μοναστηριακή εξουσία. Μετά από αυτό, ο Γκο-Χαναζόνo απόλαυσε 30 χρόνια άμεσης αυτοκρατορικής διακυβέρνησης, μέχρι την παραίτησή του, και στη συνέχεια επαναλήφθηκε το συμβατικό μοτίβο της έμμεσης διακυβέρνησης από μοναστηριακούς Αυτοκράτορες. Η εκτεταμένη διάρκεια της βασιλείας του Γκο-Τσουτσιμικάντo -που διαρκεί τριάντα έξι χρόνια και δύο μήνες- είναι η μεγαλύτερη από οποιονδήποτε άλλον ηγεμόνα στην ιστορική περίοδο πριν από τον Αυτοκράτορα Kόκακου. Μετά το τέλος του Πολέμου, υπήρχε ελάχιστος ενθουσιασμός για την αναβίωση των αρχαίων τελετών της Αυτοκρατορικής Αυλής. Στις 21 Οκτωβρίου 1500 απεβίωσε ο Αυτοκράτορας. Ο διάδοχός του Γκο-Κουσιβαμπάρα δεν είχε τα χρήματα για να πληρώσει την τελετή της κηδείας, και το σώμα του νεκρού Αυτοκράτορα βρισκόταν σε μία αποθήκη του ανακτόρου για περισσότερο από έναν μήνα, πριν γίνει μία δωρεά στην Αυλή και η κηδεία μπορούσε να τελεστεί. Αυτοκράτορας της Ιαπωνίας Κατάλογος Αυτοκρατόρων της Ιαπωνίας Αυτοκρατορική λατρεία Ponsonby-Fane, Richard Arthur Brabazon. (1959). The Imperial House of Japan. Kyoto: Ponsonby Memorial Society. OCLC 194887 Titsingh, Isaac. (1834). Nihon Ōdai Ichiran; ou, Annales des empereurs du Japon. Paris: Royal Asiatic Society, Oriental Translation Fund of Great Britain and Ireland. OCLC 5850691 Πολυμέσα σχετικά με το θέμα στο Wikimedia Commons